FIFA tarpžemyninė taurė

FIFA Tarpžemyninė taurė yra tarptautinės vyrų futbolo turnyras, organizuojamas FIFA. Varžybose dalyvauja šešių FIFA konfederacijų klubų čempionai. Nugalėtojams suteikiamas futbolo klubų Pasaulio čempionų titulas. Laikoma, kad turnyras įkurtas 2024 m., kai perėmė iki tol tokiu pačiu formatu vykusį FIFA Pasaulio futbolo klubų taurės turnyrą, o FIFA Pasaulio futbolo klubų taurė buvo perorganizuota į 32 klubų čempionatą.

Istorija

Nuo 1960 iki 2004 metų vyko Tarpžemyninė taurės turnyras, kurį organizuodavo UEFA ir CONMEBOL, kurios dažniausiai vykdavo tarp UEFA Čempionų lygos ir Copa Libertadores nugalėtojų. 2000 m. FIFA perėmė šių varžybų organizavimą, ir pavadino turnyrą FIFA Pasaulio futbolo klubų taure. Šiame turnyre dalyvaudavo šešių konfederacijų geriausių klubų varžybų čempionai iš AFC Čempionų lygos, CAF Čempionų lygos, CONCACAF Čempionų lygos, Copa Libertadores, OFC Čempionų lygos ir UEFA Čempionų lygos. Nugalėtojas tapdavo futbolo klubų Pasaulio čempionu.https://uniclub.lt/blogas/2024/12/20/fifa-tarpkontinentine-taure-ka-reikia-zinoti/

2022 m. gruodžio 16 d. FIFA nutarė nuo 2025 m. išplėsti FIFA Pasaulio futbolo klubų taurės turnyrą nuo septynių iki trisdešimt dviejų komandų, ir vykdyti kas ketverius metus.https://www.reuters.com/lifestyle/sports/fifa-says-2026-world-cup-will-have-record-104-matches-2023-03-14/ Tačiau konfederacijos išreiškė norą, jog jų klubinių varžybų čempionai ir toliau kasmet žaistų tarpusavyje, siekdamos „skatinti konkurencingumą“. Todėl 2023 m. kovo 14 d. FIFA sutiko nuo 2024 m. atnaujinti kasmetines pasaulines klubų varžybas, kurios buvo pavadintos FIFA tarpžemynine taure. Šis turnyras – tiesioginis 2000–2023 m. vykusių FIFA Pasaulio futbolo klubų taurės tęsinys.https://www.reuters.com/sports/soccer/club-world-cup-set-june-july-2025-new-intercontinental-cup-2024-fifa-2023-12-17/

Formatas

Varžybos vyksta atkrintamuoju principu.https://www.fifa.com/en/tournaments/mens/intercontinentalcup/2024/articles/information-tournament-details

 Pirmasis etapas: OFC atstovas susitinka su AFC arba CAF atstovu kintamuoju pagrindu. 2024 m. burtai lėmė kad tai bus AFC atstovas.
 Antrasis etapas: Kitas AFC/CAF atstovas susitinka su pirmojo etapo nugalėtoju. CONMEBOL ir CONCACAF atstovai žaidžia tarpusavyje.
 Atkrintamosios varžybos: Du antrojo etapo nugalėtojai susitinka tarpusavyje.
 Finalas: Atkrintamųjų varžybų nugalėtojas susitinka su UEFA atstovu.

Nugalėtojai

MetaiFinalasFinalo vietaNugalėtojasRezultatasFinalininkas2024Real Madrid CF 3:0 C.F. PachucaLusailo stadionas,  Lusailas2025Paris Saint Germain 1:1 (po pratęsimo), 2:1 (11 m baudiniais) FlamengoAhmad bin Ali stadionas,  Rajanas

Nuorodos

Oficiali svetainė

Taip pat skaitykite
 FIFA Pasaulio futbolo klubų taurė

 Šaltiniai 

Kategorija:FIFA varžybos